
PROME MINISTER NO A 
ANUNCIA AINDA SI SU GOBIERNO 
LO RETIRA CONCEPTO DI LEY 
PA YUDA EDISON BRIESEN 


LIDER DI MEP 
KIER LABA MAN 
AWOR FOR DI 
EX MINISTER 
CHRIS ROMERO 


SEÑAL DI 
POBRESA BIRANDO 
MAS Y MAS 
BISTOSO ROND DI 
HENTER E ISLA 


NO SOLAMENTE CASO CHRIS ROMERO 


PRACTICAMENTE 
TUR MINISTER 
TRAHANDO C’UN DVO 
PA EMPLEA TRAHADO 


PARLAMENTARIO ARTHUR DOWERS: 


GOBIERNO TA 
DUNA ‘FRIENDS 
AND FAMILY’ TUR 
COS PERO POLIS 
TA SCLAMANDO 

D 
iamars siman pasa, mundo politico 
a bolbe wordo sacudi dor un “en- 
trada hudicial” na cas di dos ex politi- 
co, dos ex minister y e desaroyo aki a 
dal duro den seno di tanto partido MEP 
pero tambe den seno di gabinete Wev- 
er Croes II. 
Memey di celebracion di hasta minister 
y algun parlamentario di MEP siman 
pa e decision den casacion den caso 
Ibis, e entrada hudicial na tanto caso 
di ex minister Chris Romero como 
ex minister Edison Briesen a cambia 
henter e scenario aki. 


Un gobierno cu ta papia continu- 
amente di integridad a bin haya 
su mes den un situacion inespera 
y cu a dal hopi duro den seno di e 
organisacion di MEP y tambe RAIZ. 
Inicialmente lider di MEP, Evelyn Wever 
Croes no a reacciona mucho riba e 
caso aki di tanto ex minister Romero 
pero 
principalmente 
relaciona 
cu 
envolvimento di Edison Briesen kende 
ainda ta consehero di varios minister di 
gabinete Wever Croes y kende tambe 
ta representa gobierno den hunta di 
comisario di RDA. 


Ayera mainta e lider di MEP y alabes 
Prome Minister, a dicidi di bin dilanti 
y no a duna mucho informacion riba e 
caso pero sin a dicidi di laba man for 
di ex Minister Chris Romer pero sin 
menciona nomber di Edison Briesen. 


Evelyn a anuncia na prensa y pueblo 
di Aruba cu Chris Romero for di luna 
di Mei di 2021, ya not a candidato di 
partido MEP, lubidando pa menciona 
cu e investigacion cu ta tumando luga, 
ta for di e tempo cu Romero tabata 
Minister di gobierno di Evelyn Wever 
Croes. 
E lider di MEP a duna e impresion cu su 


partido y su persona ta laba man for di 
Chris Romero haciendo un intento pa 
bisa cu e ex minister no ta pertenece 
na su partido geel. 
Sinembargo den eleccion di 2017, 
Chris Romero tabata number tres riba 
lista di partido MEP, representando e 
partido di Evelyn den e bario di San 
Nicolas y el a logra un total di 1048 
voto y el a forma parti di gabinete 
Wever Croes I pa tres aña y mey. 


Despues di varios diferencia di opinion 
y e discusion riba posicion riba lista pa 
eleccion di 2021, a surgi un diferencia 
di opinion cu lider di partido loke a bin 
pone cu Chris Romero no a subi lista di 
partido MEP pero nunca e partido of su 
lider Evelyn, a anuncia y confirma cu 
tin un kiebro cu Romero. 


A surgi rumornan cu posiblemente 
Romero lo a uni su mes na partido 
AVP pero esaki no ta resulta di 
ta e caso loke a nifica cu e ex 
Minister di MEP no a participa 
den e proceso electoral di 
2021, loke a nifica cu Evelyn 
a elimina dos candidato di San 
Nicolas, tanto Chris Romero 
y tambe parcialmente Allan 
Howell, kende el a acusa di 
corupcion. 
Alvin Molina bira candidato 
di San Nicolas riba lista di MEP 
na luga di Romero y el a ricibi 257 
voto, compara cu Romero cu den 
eleccion 2017 a logra 1048 voto. 


MAS PROBLEMA 
Sinembargo 
anunciando 
cu 
Romero ya no ta riba lista di MEP 
mas for di mei 2021, no ta cambia 
e situacion ya cu ainda Prome 
Minister Evelyn Wever Croes tin 
cu atende cu e caso di ex Minister 


Plenipotenciario Guilffred Besaril y 
tambe di ex Minister Edision Briesen 
kende den tanto gabinete Wever Croes 
I y II, tabata y ainda ta consehero di 
gabinete aki. 
A trata di desvia e atencion for di e rol 
di Briesen den e entrada hudicial pero 
Ministerio Publico a confirma cu debi- 
damente e ex minister ta sospechoso 
den e caso Kwihi. 


Lider di MEP kier laba man awor 
for di ex Minister Chris Romero 

V 
ociferando un biaha mas cu su gobierno ta un gobierno 
cu ta para pa integridad, Prome Minister Evelyn Wever 
Croes a confirma ayera tardi cu su gobierno a cancela tur 
contracto di trabou cu ex Minister Edision Briesen. 


Esaki relaciona cu e investigacion cu a inicia siman pasa cu 
entrada hudicial na cas di ex Minister Edison Briesen cual 
inicialmente MEP a trata di desmenti su envolvimento den 
algo ilegal. 


Sinembargo dialuna atardi a bira conoci pa medio di infor- 
macion for di Ministerio Publico cu tanto Chris Romero como 
Edision Briesen ta sospechoso den e investigacion cu a bin 
haya e homber di Kwihi. 


Esaki a pone cu Prome Minister y su gobierno mester a busca 
un otro forma pa haci damage control y esaki a conduci na 
e anuncio di Prome Minister di anulacion di tur contract cu 
Briesen, tanto como consehero y como Presidente di RDA. 


Sinembargo remarcabel ta loke Evelyn no a menciona mes 
ayera merdia ora cu el a anuncia medidanan tuma contra 
di e ex Minister di MEP, cual ta e concepto di ley cu na e 
momentonan aki ta na Raad van Advies, caminda gobierno 
di Evelyn, ta pidi pa un debe di mas di 1 miyon florin rela- 
ciona c’un contract pa un concierto cu no tabata riba presu- 
puesto y cu ATA no kier a financia, pa gobierno tuma e debe 
aki over y exonera Briesen di tur responsabilidad pa pago di 
e suma aki. 


Como Minister di Turismo di e tempo ey, Briesen tin cu para 
personalmente responsabel pa e suma aki, cual e compania 
cu gobierno a firma e tempo ey pa presenta e concierto, a 
gana su caso den Corte. 


E concepto di ley a wordo presenta caba na parlamento, of 
a duna informacion riba esaki pero ainda e no a wordo trata 
den Parlamento pa motibo cu a busca conseho cerca Raad 
van Advies. 


Pues aki tambe Prome Minister tin cu tuma un decision 
mirando e seriedad di e asunto, ya cu di un banda ayera 
ta pretende di mustra integro dor di anula tur acuerdo cu 
Briesen den nomber di integridad pero e mesun persona 
cu Evelyn ta castigando, ta e fraccionnan di partido MEP 
di Evelyn Wever Croes y esun di RAIZ lo tin cu aproba e 
concepto di ley aki cu gobierno lo presenta pa Parlamento 


pa aprobacion. 


Tin cierto indicacion cual no por a ser confirma, cu esaki lot 
a e posibel acuerdo cu a cera cu Evelyn a cera cu Briesen 
caminda e lo acepta e decision di anula tur su contractnan 
cu gobierno pero di otro banda partido MEP lo sostene e ley 
pa exonera su persona di e debe di mas di un miyon florin. 


Prome Minister no a anuncia ainda si su gobierno 
lo retira concepto di ley pa yuda Edison Briesen 

P 
rome Minister di Aruba den su discurso di fin di aña tabatin e siguiente 
mensahe pa pueblo di Aruba pa loke ta aña 2023 caminda entre otro el a 
recapitula con henter 2022 a bay pero tambe Evelyn a mustra con aña 2023 
lo ta y e cambio cu ta bay tin pero tambe cu e impactonan aki ta uno fuerte 
pa cada persona. 


“Aña 2023 lo trece hopi cambio pa cada un di nos y nan impacto riba cada un 
di nos lo ta fuerte.” Kisas tabata un di e poco ocasionnan cu Prome Minister 
tabata sincero cu su pueblo y loke el a bisa pueblo den su discurso nacional, 
CAft siman pasa a confirma cu realmente 2023 lo bira un aña duro, no pa gobi- 
erno pero pa pueblo cu lo wordo confronta pa mas impuesto y mas medida. 
Den tur bario practicamente tur dia, por mira scenarionan tristo di ciudada- 
nonan cu ta confrontando problema pa supera nan situacion caminda for di 
mainta tempran. 


Riba cualkier caretera principal, di San Nicolas pa Oranjestad, di Kibaima 
pa Tanki Leendert, di Noord pa Oranjestad caminda por mira diferente auto 
staciona banda di caretera cu nan flasher cendi caminda mayoria di nan a 
confronta e situacion cu nan gasolin a caba. 
E chauffeur cu ta un tata of mama di famia, simplemente no tabatin placa 
pa tank mesora y ta subi caya pa hiba yiunan trabou y pa despues busca un 
forma pa yega na placa pa e tank su auto. 
Drenta cualkier supermercado, por mira con consumidornan ya no por cumpra 
tur loke cu nan tin mester na cas pero ta scoge pa loke ta mas necesario mas 


Señal di pobresa birando mas y 
mas bistoso rond di henter e isla 


tanto pa loke ta alimentacion pa e famia, princi- 
palmente e yiunan. 


Den tur e supermercadonan aki, ta presenta 
varios cliente cu na momento di yega caha pa 
paga, e aumento di prijs riba productonan cu 
ta subi semanalmente, ta pone cu cantidad di 
consumido tin cu pone un of mas producto bek 
den garoshi ya placa no ta yega. 
Studiantenan cu ta drenta un fast food restau- 
rant y ta pidi un softdrink small y un french fries 
ya cu no tin suficiente placa pa cumpra un sand- 
wich ya cu e 10 florin cu antes mayornan tabata 
duna e yiunan, simplemente no ta suficiente y 
den hopi caso mayornan no por duna nan yiunan 
mas 10 florin. 


E siman aki ta siman limite pa paga awa, cori- 
ente y telefon, caminda tin cu señala cu e cant- 
idad di hendenan cu no por cumpli cu e pagonan 
aki y ta buscando placa pa presta tur caminda, 
ayudo financiero cerca conoci of famianan pa 
asina evita cu e cas ta pasa anochi den scuridad. 
Esaki ta conta tambe pa loke meter di awa cu 
WEB inicialmente ta avisa e cliente cu e tin un 
atraso den pago di recibonan pero ora cu no tin 
reaccion e meter ta wordo desconecta. 
Ta algo hopi serio ora un of mas di famia ta pasa 
algun dia sin conexion di awa, algo asina impor- 
tante den bida tin ora mas importante cu cori- 
ente mes pero ta tristo cu mas y mas famia ta 
hayando nan mes den e situacion delicado aki. 


E situacion di alimentacion mes tambe ta serio 
ya cu awendia pa drenta un supermercado of un 
tienda, pa cumpra loke tin mester pa alimenta 
riba un solo dia, e tin mester di minimo 40 florin 
ya cu practicamente 25 florin ya no ta yega mas. 
Tin tienda Chines cu ta pone un prijs masha 
atractivo por ehempel pa un awacati di 4 florin 
pa un awacati chikito pero tur e chikitonan aki 
ta duro loke ta pone cu e consumido ta cumpra 
esaki pa motibo e ta solamente 4 florin pero 
esun cu a cumpra esaki, lo mira cu e awacati lo 
putri na cas. 
Un awacati grandi cu ta moli y bon pa come, ta 
costa 10 florin y e prijs ey caba ta bisa tur cos. 

P 
a algun aña caba tin un “personeelstop” den 
e aparato publico pero asina mes por mira 
un grupo trahando cu gobierno den edificio di 
Cocolishi y kendenan mayoria no ta den servi- 
cio permanente di gobierno pero ta fungi como 
consehero di casi tur minister di gabinete Wever 
Croes. 


E entrada hudicial na cas di ex Minister Chris 
Romero lo tin di haber cu trahadonan cu a wordo 
emplea segun e sistema di DVO cu a wordo intro- 
duci pa gobierno di MEP pa asina no solamente 
viola e areglo cu tin di personeelstop pero pa 
asina mes cumpli cu sostenedornan di partido 
y tambe e conocido grupo di friends and family. 
E sistema di Dienst Regeling Overeenkomst ta 
permiti gobierno pa medio di un Minister, pidi un 
tipo di oficina pa busca trahado pa su ministerio 
den calidad di un contractant of consultant cual 
personanan lo tin cu bay cas asina cu e gobierno 
bay cas y di e forma aki e grupo aki no ta cay 
bou di aumento di personal. 


No solamente caso Chris Romero 


Practicamente tur Minister trahando 
c’un DVO pa emplea trahado 


Ta sosode si cu caminda un vacatura presenta su mes, cu algun di e 
hendenan aki ta wordo aloca y asina nan ta keda den servicio perma- 
nente di gobierno, algo cu CAft a hala atencion di gobierno na varios 
ocasion, riba aumento di gasto di personal. 


E sistema di DVO segun informacion extra oficial ricibi den ultimo dianan, 
ta un sistema cu practicamente tur Minister den gabinete Wever Croes I 
y II a haci uzo di dje pa asina tin coordinadonan den servicio. 


Prome Minister semper a insisti cu e no tin coordinador den servicio di 
gobierno pero nunca a menciona cu nan ta aplicando e sistema aki di 
DVO caminda esunnan den servicio, no ta ser reconoci como un gasto 
di personal cu ta permanente. 

R 


iba dia celebracion di amor y amistad, dia di San Valentino, Parlamentario di 


fraccion di AVP, Arthur Dowers a mustra cu algo cu por a mira ultimo cinco aña 


di gabinete Wever Croes, ta muestra di masha tiki amor di parti di gobierno pa cu- 


erpo policial. El a indica cu por a mira un gobierno cu ta sinta cinco aña caba, e me- 


sun gobierno cu na 2017 tabatin solucion pa tur problema na Aruba, tambe di polis 


y di siguridad y tur otro cos. 


“Awe por mira y por a scucha tambe Korpschef declara, cu polisnan ta cansa, loke 


mi ta bisa cu esey ta cuadra pero aki tin cu mustra cu no ta polis so ta cansa pero 


henter pueblo ta cansa di e gobierno cu nos tin na e momentonan aki. 


Sinembargo ta bon pa focus riba e nificacion ora cu polis manda un señal bisa cu 


nan ta cansa ya cu esey ta nifica cu e trabou no por wordo haci manera cu e tin cu 


wordo haci. 


Pues gobierno ta exigi cos di hende, ta forsa un cuerpo di hende pa traha pero nan ta 


Parlamentario Arthur Dowers: 


Gobierno ta duna ‘friends and family’ 
tur cos pero polis ta sclamando 


bisa cu e maltrato cu nan ta ricibi den ultimo añanan, 


e presion cu nan tin ultimo añanan, e abuso cu ya na 


varios ocasion mi persona a señala esaki, caminda ta 


pone polisnan traha extra duro pero asina mes gobi- 


erno ta bira corta nan salario. 


Esaki no ta solamente abuso fisico pero tambe abuso 


psicologico contra di hendenan cu mester lucha 


asina duro bou di circunstancianan asina dificil. 


Y awe pa bin tende cu gobierno su prioridadnan 


no ta pa percura pa bin mas polis, sino percura pa 


mas ‘friends and family’ por sigui djodjo ya cu tur 


dia ta haya confirmacion di loke nos di AVP a bin 


ta denuncia pa cinco aña largo, cu gabinete Wever 


Croes a pone ‘friends and family’ central. 


Tambe cu a pone nan amigonan y a crea construc- 


cion nobo di ‘dienstregeling overeenkomst’ pa nan 


por a gaña Parlamento y gaña CFT pa asina nan por 


sigui enrikece esunnan cerca di nan. 


Mi a denuncia y mi ta kere ta importante pa tur 


polisnan sa cu dentro di poco na momento cu tin cu 


bay deposita voto, pensa bon pa kende esaki ta bay 


ya cu abo como polis, cu a maltrata bo curpa y traha 


asina fuerte durante di pandemia, gabinete Wever 


Croes a corta e mesun polisnan aki nan salario. 


Di otro banda e primo di Evelyn corupto cu polisnan 


mes mester a investiga y kende mester a haya castigo 


di ministerio publico, el a duna e primo aki 10 mil 


florin pa luna pa e haci net nada den un organisacion 


di gobierno. 


Esey pa mi ta un ilustracion di inhusticia y abuso 


contra di esunnan cu ta traha berdaderamente pa 


bienestar di pueblo y ora cu Korpschef bisa cu e 


korps ta cansa, no ta prome biaha. 


Ora cu mi a bira ministerio di Husticia 14 aña pasa, 


tambe korps tabata cansa y demotiva, e korps tabata 


pega, promocionnan wanta, reorganisacion pega 


despues di un gobierno di MEP pero tur e cosnan 


ey nos gobierno mester a atende pa pone Cuerpo 


Policial cana y funciona. 


Awor por tende cu e solucion cu gobierno tin ta cu 


na luga di percura pa bin mas polis pa e pais aki, ta 


bay nomber security guard, anto ta lanta e pregunta 


ta kico security guardnan ta bay haci na momento cu 


tin crimen ta tuma luga den e pais aki. 


Simplemente ta dificil pa imagina cu na 2023 gabinete 


Wever Croes no por aloca un poco fondo adicional 


pa pone un klas di polis extra, e ta inaceptabel pa 


mi y mi ta kere pa polisnan tambe,” Parlamentario,” 


Arthur Dowers a declara. 

& T A R A B E A C H R E S O R T 


D 
ia 8 di september 2016 lider di partido MEP 
hunto cu lider di democracia real a entrega e 
Amienda 7 pa “geregistreerd partnerschap” y e re- 
sultado di votacion tabata 5 contra y 11 na fabor y 
5 cu no ta ni carni ni pisca a nenga di vota. Dia 4 di 
September 2016 tabata tin un manifestacion dilanti 
Parlamento caminda mayoria grandi tabata esnan 
di fe Catolico. E tempo ey e manifestacion a wordo 
boicotia pa pastornan Cristian paso nan no ta subi 
caya. 


Nos ta contento cu awor si nan a dicidi di subi caya 
aunke sin respeta nos leynan. Awor ordo no ta conta. 
Mester remarca cu e manifestacion aki tabata conta 
cu permiso y no manera esun cu a tuma luga diabi- 
erna dia 10 di februari 2022. Partido MEP a keda di 
pasa un ley den 6 minuut contra abuso di mucha 
pero te dia de awe nunca a tuma luga y nos situa- 
cion ta mas pio cu na 2017. A yega na nos oido cu 
tin un otro grupo di pastor cu lo lanta un partido 
politico en bes di uni na partido Curpa cu ta e unico 
partido cu ta para pa e famia. 


Despues cu e Amienda a wordo aproba den 
Parlamento lider di MEP den un comunicado di 
prensa a declara cu partido MEP a cumpli cu deseo 
di pueblo di Aruba. E lider di MEP a pasa den un 
scual pa via cu e pueblo di Santa Cruz tabata masha 
rabia. E lider a haci promesa na su pueblo cu e lo 
no permiti pa e ley pasa den parlamento y asina 
convence pueblo votado pa deposita nan confiansa 
den partido MEP. Asina aki dia 22 di September 
2017 partido MEP a keda e di 2 partido mas grandi 
di Aruba y forma gobierno cu e partido cu a expresa 
cu nan no ta forma parti di e complot y partido AVP 
mester a bay oposicion. 


Partido AVP a bandona gobierno y a laga e codigo 
civil cu ta regla e “geregistreerd partnerschap” drumi 
den lachi sin bay Parlamento. Gobierno di partido 
MEP a forma coalicion cu partido por y partido red. 
Mesun partido MEP aki a presenta e codigo civil den 
Parlamento y a wordo trata dia 1 di maart 2021. 


E crucero a yega den un bon tempo pa asina habri 
wowonan di nos pueblo con e lifestyle nobo pa 
Aruba ta. Polis a wordo critica pa no haci su trabao 
manera debe ser. Segun nos por a compronde cu 
polis no tabata sa unda pa cuminsa paso nos centro 
di ciudad a wordo invadi. E crucero a bin riba invi- 
tacion di gobierno y a converti nos centro di ciudad 
den un campo alegre. 


Eric Ras (Curpa): 


Si bo no kier guera cu lagadishi, no sembra banda di trankera 


Nos partido no tin nada contra di ningun hende paso cada ken ta responsabel pa 
nan actonan y nan mester paga p’e. No por ta asina si cu no ta respeta nos isla y 
ta haci actonan inmoral. Unico caminda cu ta permiti sorto di cosnan asina ta den 
barnan na San Nicolas y no riba caya sino den privacidad. Ni striptease ta permiti 
den nos night clubnan. Si nan ta haci’e mes e ta contra di ley y nan core e riesgo 
di perde nan permiso pa opera e negoshi. E doño tur tempo ta responsabel pa su 
negoshi. Walt Disney ta casi bay failliet pa via di inmoralidad hasta den peliculanan 
pa muchanan chikito. E suceso aki a pone un mancha scur riba nos isla y turistanan 
lo no bin Aruba cu nan famia pa presencia cosnan bochornoso asina. 


Na 2016 a aproba amienda di chiripa cu 11 voto na fabor y 5 voto contra y 5 a 
abstene di vota. Ken ta esnan cu a vota pa aproba e amienda ta partidonan MEP 
cu ta mama di e amienda y partido PDR cu ta tata di e amienda y partido AVP cu ta 
complice di e amienda. 


Dia 1 maart 2021 Parlamento a los laga bay y a vota 17 na fabor y 4 a vota contra. 
Pueblo di Aruba por tin e siguransa cu partido MEP lo tira pueblo un otro curva pa 
despues canta strike 3 y a termina e “perfect game”. Pueblo di Aruba lo keda cu e 
bate riba su schouder sin cu por a haci nada y asina corona nan celebracion cu un 
broche de oro. 


Partido Curpa ta wordo tilda di ta e unico partido cu ta contra matrimonio di mesun 
sexo. Na 2017 partido PPA/UPP no tabata contra y na 2021 a bisa cu nan lo abstene 
di vota. Nos ta contento di tende cu awor partido PPA ta contra. Pueblo laga nos 
tene nos fe y speransa den Dios. Esnan cu bay contra leynan di Dios lo mester duna 
cuenta na Dios. 

P 
a aña 2023 Parlamento a pasa e presupues- 
to den cual a aproba mas o menos 1.6 miyon 
florin pa cumpli cu e necesidad cu tin pa drecha 
careteranan. Mirando cu e costonan a aumenta, 
a percura pa aloca 2 miyon florin cual lo bay pa 
mantencion di careteranan. Ministerio encarga cu 
infrastructura ta buscando di tur forma pa yega 
na fondonan adicional pa por aloca y drecha e ca- 
mindanan cu ta den mal estado y te cu ainda a 
logra un fondo adicional di 4 miyon florin cu lo 
wordo inverti e aña aki na mantencion di caminda, 
caminda nobo y na scolnan unda tin speelplaats cu tambe mester di aten- 
cion urgente. 


Pakico nos camindanan ta den mal condicion? 
Un di e motibonan pa cual e camindanan ta den mal estado ta pasobra 
durante dos aña, no a inverti den drecha camindanan na Aruba. Premier 
Evelyn Wever - Croes a splica cu na momento cu pandemia a bati na nos 


Premier Wever - Croes: 


4 miyon mas pa careteranan di Aruba 


porta, na 2020 tabatin un poco fondo cu por 
a uza, pero na 2021 y 2022 no por a aloca 
fondo pa asfalt. Mester a aloca e fondonan aki 
pa salba bida di hende, atende cu e pandemia, 
atende cu e crisis y placa a bay pa yuda esnan 
cu tabatin mester di ayudo. 
Den corto bisa, e prioridad a bay na e ser 
humano y no na asfalt. 


Ademas, a tuma nota cu cambio di clima ta 
hungando un rol mas y mas grandi na Aruba. 
Ta mira cu e temperatura di e awa y henter 
mundo ta aumentando cual ta pone cu tin mas 
yobida. Door cu yobida a bira mas frecuente 
y mas fuerte, e tin su impacto riba e camin- 
danan. Esaki ta haci cu e ciclo di bida di e 
caminda ta bira mas cortico y mester mantene 
y dreche mas lihe. 
Tambe a mira cu den e ultimo añanan prome 
cu pandemia, falta di fondo pa mantencion a 
haci cu e camindanan existente a bay atras. No 
tabata haci mantencion preventivo pasobra 
mayoria fondo tabata bay pa traha caminda 
nobo. Prome Minister Wever - Croes a splica 
cu na aña 2017 te cu aña 2020, mas o menos 
5 miyon florin tabata bay pa asfalt cada aña. 
70% di e suma tabata pa caminda nobo y 
30% tabata bay na mantencion di caminda. 
Pero ya na aña 2021 y 2022 no por a aloca 
ningun fondo. 


Plan pa termino largo 
Segun Premier Wever - Croes a indica, ta trah- 
ando riba un plan di termino largo (meerjar- 
enplan) cu ta encera inventarisacion di e 
necesidadnan cu tin pa e camindanan na Aruba 
y cuanto placa ta bay tin mester pa trece tur 
bek den bon condicion, y asfalta unda cu tin 
mester. 


Lo dividi e plan aki den 10 aña como cu hopi 
placa ta necesario pa realisa esaki, pero lo 
cuminsa cu camindanan cu mester wordo 
drecha mas urgente prome. E urgencia ta 
wordo defini a baste di un lista di criteria 
cu DOW ta aplica. E plan lo keda cla fin di e 
kwartaal aki, maart 2023 y unabes cu e ta cla 
lo bay mira con por yega na financia esaki, 
considerando cu ta papia di bastante miyon 
florin. Ora cu e plan ta cla lo presenta esaki 
na comunidad y percura cu comunidad ta bon 
informa di esaki, Prome Minister a termina 
bisando. 

D 
iamars den oranan di merdia pasa di 
12’or polis a bay poco pura un adres 
den Druivenstraat na Dakota, unda lo tin 
un problema. 


Na yegada polisnan a bay un adres unda cu 
no tawata tin nada. Pero, dado momento a 
yega un dama na coremento y a splica nan 
unda precies e problema ta cu ta poco mas 
pazuid. 
Mesora e dos patruyanan cu a presenta a 
bay e adres. 
Agentenan a constata algun glas kibra, un 
indicacion cu algo a pasa. 
Polis a constata cu un señora cu ta e mama 
lo tawata tin su man poco herida y a bisa 
polis cu ta mes lo a kibra e glasnan. Tambe 
e la sigui conta cu e tawata tin problema 
cu su yiu homber. 


Den mesun rosea ta bisa polis pa laga e 
cos manera e ta y cu e no mester polis pa 
papia cu e yiu cu a keda scondi paden. 
No a keda nada otro pa polis bandona e 
sitio, pero si a avisa si e yiu bay for di man 
un biaha mas lo detene. 


Accidente pa falta di dunamento di preferencia na Cumana 


D 
iamars algo prome cu 4’or 
y mey di atardi a sosode un 
accidente riba e caminda prin- 
cipal di Cumana pa Oranjestad. 
Un poco pariba di rotonde di Co- 
demsa un Honda shinishi tabata 
bayendo direcion pabou y un Su- 
zuki vitara Cora no a dun’e pref- 
erencia y a sali su dilanti. 


Ambos auto a haya basta daño 
material. E chauffeur di e Honda 
a keda herida. Presencia di Polis 
y ambulance a wordo pidi na e 
sitio. 


Na yegada e paramediconan di 
Ambulance a trata e chauffeur di 
e Honda na e sitio y polis a tuma 
datos di e sucedido. 


Polis a bay pa problema di famia na Dakota 

F 
or di Minister di Economia Geoffrey Wever, Prome 
Minister Evelyn Wever Croes y coleganan Minister, 
diamars mainta a haya un presentacion di e plannan 
pa desaroya centro di ciudad na playa. Durante e pre- 
sentacion Minister Wever a splica cu ta trata di dife- 
rente inversionista cu ta interesa pa inverti den dife- 
rente edificio cu tin den centro di ciudad. Cu esaki por 
crea un desaroyo cu Gobierno tabata busca. 


Prome Minister Wever Croes a splica cu Gobierno mes 
no tin e fondo pa haci’e di su mes y p’esey ta impor- 
tante pa scucha di desaroyadornan y inversionistanan 
cu ta interesa. E intencion ta pa desaroya viviendanan 
memey den Caya Betico Croes cu lo bira e partinan 
ariba y abou ta keda e parti di tienda, restaurant, y 
food and beverage. 


Durante e presentacion tambe a papia e edificio di 
Gobierno, ex Niki Habibe. Tin hopi interes pa desa- 
roya e edificio aki den vivienda y food and beverage 
pa asina por haya un movecion den centro di ciudad. 
Prome Minister ta sigui splica cu e estilo di biba den 
un downtown area/mei mei di centro di ciudad ta 
pone cu mester tin tur servicio disponibel. Esakinan 
ta por ehempel si un hende cu ta biba ey banda 
por staciona su auto y cu esaki tambe ta parti di e 
proyecto, hayando asina tur servicio disponibel pe 
den caya Betico Croes. 


Prome Minister Evelyn Wever Croes a keda hopi impre- 
siona cu e presentacion hopi interesante di Minister 
di Economia Geoffrey Wever. Di parti gobierno lo bay 
haci lo necesario pa mira esaki bira un realidad. 


Durante e presentacion diamars mainta, mesun 
momento tambe a toca centro di ciudad na San 
Nicolas y e trabounan cu mester tuma luga eynan pa 
embeyecemento pa drecha y desaroya e caya prin- 
cipal. Prome Minister a expresa di lo kier yuda empuha 
y promove e economia di arte y crea di San Nicolas un 
punto di atraccion no solamente pa turista pero pa e 
propio habitantenan. 


“Minister di Economia Geoffrey Wever ta trahando 
riba nan y awe conseho di Minister a haya comienso 
di e presentacion pa loke ta trata Oranjestad y dentro 
di poco por haya esun pa loke ta trata San Nicolas”, 
Prome Minister Evelyn Wever-Croes a duna di conoce. 


Prome Minister Evelyn Wever-Croes contento di por a haya 
presentacion pa desaroya centro di ciudad Betico Croes 

S 
iguridad riba lama ta bo responsabilidad. E dianan aki biento 
a bolbe lanta cabes. Medianan di noticia ta yen di ehempel 
di emergencia y naufragio riba lama. Abo piscado, con bon pre- 
para bo ta pa casonan di emergencia riba lama? Bo ekiponan ta 
na ordo? Bo famia na tera tin informacion necesario? Abo of bo 
famia sa kico ta e stapnan pa tuma? 
Den e serie di articulonan aki Santa Rosa kier enfoca atencion 
riba e aspecto di siguridad riba lama specialmente pa nos pisca- 
donan. 


Preveni pa no tin di lamenta: 
Tur biaha cu tin caso di emergencia riba lama tin un costo mara 
cu esaki pa pais Aruba tambe. Un buskeda ta algo hopi costoso 
y cada rescate ta costa pais Aruba miles di florin, sin papia di 
e costo haltisimo di susto, angustia of tristesa cerca famianan. 
P’esey ta importante pa tur piscado ta prepara pa evita cu tin 
casonan di emergencia y si acaso tin mes, cu esaki bay mas 
miho posibel. Mescos cu abo, piscado, no ta sali sin di antemano 
prepara bo armacion, abo piscado tin di prepara pa bo siguridad 
tambe. 


Siguridad riba lama ta bo propio responsabilidad: 
Abo y bo famia ta prome yama pa ta prepara y bon ekipa. 
Idealmente, claro, lo kier preveni mes di tin emergencia. Pero si 
tin emergencia, tempo ta crucial y mas miho prepara bo ta, mas 
halto e chens ta pa sali ileso. Riba lama, rondona pa peligro, cori- 
ente y biento, tur obheto ta plama y coy distancia rapidamente. 
P’esey ta crucial den un caso di emergencia pa bati alarma na 
tempo, tin informacion na man y actua responsabel. 


Bo rol den preparacion: 
Tin 3 punto clave den e proceso di emergencia riba lama cu abo y 
bo famia tin un rol hopi importante pa siguridad riba lama. 


Prepara di antemano: 
Check bo boto, motor y ekiponan regularmente y revisa prome cu 
sali. Percura pa nan ta den bon condicion pa bo por conta ariba 
nan riba lama. 
Check condicionnan di tempo. Check cu meteo of otro canalnan 
informativo cu ta duna prediccion di condicion di lama y tempo. 
Check cu amigonan piscado cu por sa di informacion al caso y 
recien. Tuma un decision sacceno y conservativo unda ta pone 
siguridad prome. 


Check pa bo tin bo pakete di siguridad. Nos lo amplia despues 
den otro articulonan riba kico tur por of mester tin den un pakete 
di siguridad abordo. Un pakete di siguridad ta ekiponan di emer- 
gencia y prome auxilio. Salbabida, luz, first aid kit, awa extra, ta 
djis algun cos cu ta menciona aworaki. 


Check cu bo famia of red di emergencia. Bo famia of sernan keri 
ta e promenan cu mester bati alarma y activa e red di sosten, 
pero si nan no sa ki ora bo ta bin tera of unda bo ta bay pisca, ta 
haci e trabou di rescate mas dificil. Check pa nan tin e informa- 


cion necesario. Ki ora bo ta bin aden? Si no sa esaki, ta con nan 
por bati alarma na tempo? Check pa nan tin informacion unda bo 
ta of ta bay pisca. Check pa nan tin informacion di boto y kico tin 
abordo. Check pa famia sa, unda pa bati alarma y ken tur yama. 
Nos lo profundisa riba tur esakinan den futuro articulo tambe. 


Durante biahe pa lama: 
Sea atento semper di tur cos rond di bo. Lama ta rondona cu 
peliger. Sea consciente, atento y responsabel tur momento. Pa 
esnan cu ta keda na tera, keda pendiente di ora y telefon (pa bati 
alarma si no ta na tera na ora palabra). Percura pa bo sa unda 
tur bo ekiponan ta, pa asina den pura por yega na nan cu tempo 
suficiente. 


Notifica tempran y ta miho bati alarma ora bo ta den duda cu 
tarda demasiado y haci e problema mas grandi. Miho establece 
un liña di contacto momento cu ta sospecha un problema. 


Den emergencia: 
Bati alarma y notifica autoridad. 913 ta number di Kustwacht pa 
emergencia. Canal 16 riba radio vhf. Duna mas hopi informa- 
cion cu bo por. Describi e situacion. Bisa e posicion (unda) mas 
exacto cu bo por. Bisa cuanto hende abordo y ki ekipo tin. Mas 
informacion autoridad tin, mas miho e operacion di rescate ta 
bay. E punto aki ta varia pa esnan den boto y esnan na tera y lo 
keda amplia den futuro articulo. 
Sigui instruccion di autoridad. Unabes bati alarma ta hopi impor- 
tante pa keda den contacto cu autoridad y sigui loke nan ta bisa 
bo pa asina no bin bruhamento na e momentonan di angustia. 
Cada caso ta diferente y autoridad tin su proceduranan pa atende 
cu ne den casonan asina. 


Cada un di e puntonan aki por keda amplia masha hopi mes. E 
articulo aki no tin espacio pa esey. LVV kier djis recorda bo di bo 
rol, tanto como piscado of como famia di piscado, pa bo hiba e 
pensamento y discusion pa prepara, train e si ta necesario, pa un 
caso cu nos no kier pasa nunca, claro. Bo mester tin un plan si 
cla, den caso di lo peor. Pero si abo mes, no tuma paso pa esaki, 
nos tur ta paga e prijs halto. 


Profundisa bo mes riba e diferente aspectonan di bo plan: 
Mas bo pensa riba dje, mas detaye bo hinca aden, mas miho 
prepara bo lo ta 
Ta intencion pa periodicamente LVV lo saca mas informacion 
pa conscientisa piscadonan pero si ta desea mas informacion 
prome cu esey por referi na diferente fuente online of por manda 
pregunta of comentario na info@santarosa.aw 


Ban papia di bo plan di siguridad riba lama: 


Con prepara bo ta, 
prome cu sali bay pisca? 

T 
ur aña Instituto Pedagogico 
Arubano, IPA, ta ofrece dos 
programa minor. Un minor ta un 
stage cu studiantenan di enseñan- 
sa superior (HBO) of universidad ta 
bin core na Aruba pa un temporada 
di algun luna. Esakinan por ta studi- 
ante di Universidad di Aruba of cual- 
kier otro pais. E minor ta titula Glo- 
balization, Diversity, Multilingualism 
and Education, esta un Internation- 
al Fall Minor di september te cu jan- 
uari y un International Spring Minor 
di februari te cu juni. 


Recientemente un grupo di 17 
studiante di Hulanda y Belgica a 
termina cu nan programa di Minor 
di 5 luna na IPA. E studiantenan 
cu a termina nan minor cu exito 
tabata: Jesse Spekle van Thomas 
More Hogeschool, Sagine Croes 
van Avans Hogeschool Breda, Bas 
van de Pijpekamp en Kees Jonkman 
(Hogeschool Arnhem, Nijmegen),  
Simon Thorez, Margaux Dubois 
y  Laura Werts (Ecole Condorcet), 
Chris Maduro y Anwar Henriquez 
(Aruba University). 


Hogeschool Rotterdam tabata tin  7 
studiante cu a participa; Cornelia 
Visser, Quilomy Muyale, Ali ben 
Aalam, Annemieke Bogard, Mariska 
van Rooijen en Puck Verschoor.  


IPA ta gradici tur e scolnan na 
Aruba cu a habri nan porta hancho 
pa ricibi y guia e studiantenan aki. 
Esakinan tabata: Fransiscus basis- 
chool, Dominicus college, Colegio 
Arubano, Colegio Nigel Matthew, 
International School Aruba, Maria 
College.  
Un pabien ta bay na nan tur cu nan 
exitoso minor aki na Aruba na IPA. 


Otro homerun educativo pa 
Instituto Pedagogico Arubano 

D 
ialuna atardi Minister di Turismo y Salud Pu- 
blico sr. Dangui Oduber a reuni cu Gerente 
di Bucuti & Tara Beach Resort y tambe Director 
di DOW sr. Marlon Croes. Den e reunion aki sr. 
Biemans di Bucuti & Tara Beach Resort a duna 
un presentacion riba e plan cu nan tin pa eleva 
henter e area di Low Rise cu ta conta cu 6 hotel 
den e area aki. 


E proposicion di Bucuti & Tara Beach Resort ta 
pa den e fase 2 di e proyecto di embeyecemento 
Eagle Beach eleva henter e area infrastructural 
di e Low Rise area. Actualmente e area aki no ta 
acapara tur e autonan cu ta parkeer. E situacion 
actual ta trece peliger pa e peatonnan (turista) 
cu ta trafica den e area aki. Den e plan proponi 
pa Bucuti & Tara Beach Resort nan kier construi 
un parkinlot nobo, crea un pad pa peaton y 
ciclista cu ta conecta riba esun di proyecto di 
Eagle Beach fase 1. 


E plan cu a keda presenta sigur ta un bon plan 
cu lo eleva e producto Aruba. E ta bay crea mas 
siguridad den e caya aki pa nos bishitantenan. E 
plan aki ta un partnership entre Gobierno, Bucuti 
& Tara Beach Resort y e otro resortnan di Time 
Share cu tambe ta riba e strip aki pa participa 
hunto den upgrading di henter e area aki. 


Minister Dangui Oduber: 


Bucuti & Tara Beach Resort a presenta 
un plan pa eleva low rise area 

D 
iahuebs, 9 di februari ultimo, Camara di Comercio (KvK) 
a organisa un networking event unda cu invitadonan 
por a disfruta di un anochi placentero y cera conoci cu di- 
rectiva di KvK pa 2023. KvK ta haya importante pa socialisa 
y mantene contacto cu stakeholders di sector priva y tambe 
sector publico y alabes probecha e momento pa gradici un 
y tur pa e bon comunicacion y cooperacion ricibi durante e 
aña cu ta tras di lomba. Cu un toke carnavalesco den decor- 
acion y setup, a crea un ambiente agradabel cu algo di mu- 
sica y aperitivo. 


Manera ta custumber, e Presidente nobo ta comparti algun 
palabra cu e publico, y e biaha aki a toca turno na Sr. Gavril 
Mansur, Presidente nobo eligi pa aña 2023, cual a gradici 
tur presente pa atende e evento y a comparti su vision y 
punto di bista di con e lo percura pa hiba maneho durante su 
temporada como Presidente hunto cu e demas miembronan 
di directiva. Siendo e organisacion y cuerpo representa- 
tivo di comercio na Aruba, KvK continuamente ta percura 
pa fortalece laso cu sector comercial, brindando e apoyo 
necesario tanto na startups como tambe na negoshinan 
existente. Pa logra esaki ta sumamente importante pa traha 
conhuntamente cu partners relevante y mantene e contacto 
y bon relacion. 


Cu introduccion y cambio di cierto leynan KvK lo ta ocupa 
cu varios tarea pa asina cumpli cu esakinan den un manera 
structura. Manera a ser anticipa varios luna atras, e ley nobo 
pa registra e UBO (Ultimate Beneficial Owner) di compani- 
anan finalmente a keda introduci desde 1 di januari 2023. 
Esaki ta un di e tareanan cu KvK ta ocupa cu ne actual- 
mente, hunto cu otro proyectonan plania y metanan desea 
pa cumpli cu ne, manera mehora y restructura cierto proce- 
dura y reglanan anticua y ineficiente cu por perhudica e 
facilidad di haci negoshi, sin lubida cierto leynan cu mester 
wordo renoba. 


Banda di e tareanan asigna pa ehecuta, KvK lo sigui duna 
importancia na brinda informacion y guia na su clientenan, 
entre otro pa medio di organisacion di varios sesion infor- 
mativo y educativo riba topiconan relevante cu ta mantene 
e empresario al tanto di aspectonan cu ta importante den e 
area di business. 
Por ultimo, Sr. Mansur a comenta cu tuma accion ta impor- 
tante y cu palabra mester ta riba e mesun liña cu hecho 
pasobra na final esaki ta locual cu ta conta y percura pa 
progreso. Ademas, sector priva y sector publico mester keda 
traha hunto pa nos por percura pa un economia stabiel. 


KvK ta gradici su invitadonan pa nan presencia y pa e anochi 
placentero y ta spera riba un otro aña productivo cu e coop- 
eracion di semper di su stakeholders pa sigui brinda bon 
servicio y apoyo na su clientenan. 


Camara di Comercio a tene su 
“Annual meet the Board networking event” 

E 
famia di Fundacion Facilidadnan Deportivo 
a yega hunto na Stadion Guillermo Prospe- 
ro Trinidad, pa asina celebra aniversario di tra- 
bou di Luz Marina Narvaez. Luz a drenta servicio 
na Fundacion Lotto pa Deporte dia 1 di Januari 
1998 y na April 2012 a drenta servicio na FFD 
como werkster, pues un total di 25 aña sirbiendo 
nos fundacion. 


Durante e ceremonia, Alonso Tromp, presidente 
di FFD, a gradici Luz pa su lealtad y compro- 
miso durante 25 aña. Tambe, Geraldine Croes y 
Eugene Helder kende nan a traha hopi cerca di 
Luz, tawata tin palabranan di elogio pa e amor 
cu e tin na nos fundacion. 


Den presencia di miembronan di directiva y 
demas coleganan, a brinda pa Luz Marina su 
aporte y dedicacion na Fundacion Facilidadnan 
Deportivo. 
Por ultimo, den nomber di directiva y tur 
empleado di FFD, ta desea Luz masha pabien y 
cu e sigui cu e trabou cu e la bin ta haciendo 
durante tur e añanan te cu dia di awe. 


Fundacion Facilidadnan Deportivo a celebra 
25 aña di servicio di Luz Marina Narvaez 

WILLEMSTAD - Un caso di actonan 
castigabel comete for di aña 2012 na 
Rotterdam dialuna porfin a yega na su 
punto di conclusion den sala di corte 
cu hues dictando un castigo di prizon 
di 3 aña pa Neksen Felies. E ta acusa 
di ta complice di ladronicia comete den 
cas di un tal señor R. Pocorni dia 28 
di augustus 2012 y tambe posesion di 
arma di candela na tal ocasion. 


Ta un caso cu a pasa den man di varios 
fiscal y hues, pero dialuna numa corte 
a tuma un decision final cu e sentencia 
cu a keda dicta. Mester tene cuenta 
cu e acusado tin e posibilidad di bay 
den apelacion ainda. Fiscal señora mr. 
S. Polderman a duna un descripcion 
amplio di loke a sosode, mustrando cu 
2 atracado, kendenan ta Syano Kramp 
y Neksen Felies (45 aña di edad) a tira 
un atraco den e cas na Rotterdam. Un 
di e atracadonan, esta Kramp a keda 
gara for di maart 2013 na Hulanda y a 
keda condena na un castigo di prizon 
di 4 aña. 


E castigo aki ta como cu Kramp a 
resulta complice den e atraco y tambe e 
tabata den posesion di arma di candela. 
Tabata den un cas na Gijsinglaan aya 
na Rotterdam, caminda nan a horta 
prendanan, paspoort, laptop, placa y 
otro mercancianan cu ta pertenece na 
R. Pocorni. Di un forma hopi violento e 
atraco aki a sosode cu scopmento di 
e porta kibra, bati Pocorni cu scop y 
mokete, caba mustr’e arma di candela 
cu tabata dirigi riba dje. Pa ta exacto 
a lag’e mira cu ta serio e cos aki ta, 
esta tanto e arma di candela como e 
balanan a lag’e mira. 


Tabatin momento cu a coy Pocorni 
tene na garganta, zwaai cu sker den su 
direccion, hisa un vaas benta riba dje, 
oblig’e pa tapa su cara cu un cusinchi, 
tambe a para cu pia riba su garganta. 
Despues a mar’e cu tape y kabel di cori- 
ente tanto na pia como na su mannan 


y a tene e arma di candela na su cabes 
bisando: “Nos ke bo placa y droga.” “Of 
bisa nos na unda e placanan ta, sino nos 
ta mata bo”. E acusado Neksen Felies 
tabata tur e tempo ey fugitivo, pero a 
bin resulta na Corsou, caminda na aña 
2015 e prome tramitenan di perse- 
cucion di parti di husticia Hulandes a 
start, pero te na aña 2018 Ministerio 
Publico di Rotterdam a pone pia abou 
pa cuminsa handle Neksen Felies. 
Dialuna e tabata den sala di corte den 
compania di su abogado señora mr. 
Samanta Snel, kende ta cuestiona legit- 
imidad di e pruebanan, ya cu esakinan 
ta super dudoso. Pa cuminsa segun 
abogado mr. Snel mester duda seria- 
mente den e declaracionnan di Syano 
Kramp cu cada biaha tabata cambia su 
declaracionnan. 


E victima mes, esta Pocorni, a reconoce 
Kramp, pero nunca a mira Neksen 
Felies di berdad. E detenido na Hulanda 
Kramp, ta di origen Surnameño, kende 
a haci como si fuera ta Neksen Felies 
ta esun principal den e actonan casti- 
gabel comete. E acusado Neksen Felies 
di su parti a nenga cu ta e ta meti den e 
atraco na Rotterdam, pretendiendo cu 
insistencia cu na momento di e suceso 
ya e tabata den avion rumbo pa Corsou. 


Fiscal mr. S. Polderman a para ariba 
cu mester castiga figuranan manera 
Neksen Felies te hasta si nan logra huy 
di Hulanda pa Corsou, cu en realidad 
ta e mesun reino Hulandes nan ta den. 
Na Corsou, despues cu el a logra huy 
for di Hulanda na aña 2012, Neksen 
Felies ningun momento so no a cambia 
su bida, el a sigui mete cu bendemento 
di droga y posesion di arma di candela, 
te cu polisnan a bin sa ta cua ta e sitio 
na unda el a establece, pa nan a bin 
gar’e dia 28 di mei 2019. E victima 
Pocorni den su declaracionnan na polis 
a describi tanto Kramp como e homber 
rasta Neksen Felies suficientemente, 
segun fiscal S. Polderman. Tambe a haci 


uzo di imagennan di camara, resultado 
di investigacionnan forensico, proces- 
verbaalnan traha. Fiscal a mustra cu 
ta 6 di september di aña 2012 Neksen 
Felies a logra drenta Corsou y no 28 di 
augustus 2012. 


Remarcabel ta ademas e hecho cu na 
un otro ocasion Neksen Felies mes a 
declara di tabata den baño ta baña, 
en bes di bisa cu e tabata den avion di 
KLM rumbo pa Corsou. 


Fiscal mas aleu a mustra cu Neksen 
ta un homber cu henter un historia di 
crimen y delitonan comete, manera 
benta di droga y posesion di arma di 
candela. Fiscal a haya cu en principio 
por mantene pa Felies e mesun castigo 
cu su complice Kramp na Hulanda cu 
ta 4 aña. Hues mr. G. Verbeek sinem- 
bargo a considera cu aki ta trata di 
un caso cu a dura demasiado largo, 
tabata for di aña 2012 cu e atraco a 
tuma luga. Hues a yega na un castigo 
di prizon di 3 aña y a haya cu no mester 
coy Neksen Felies cera mesora, sino ta 
dun’e 2 siman pa dicidi si e ta bay den 
apelacion. 


Neksen Felies a haya 3 aña castigo di prizon 

DEN HAAG/WILLEMSTAD – E cantidad di testnan posi- 
tivo riba e islanan Caribense a bira menos, compara cu luna 
pasa. E cifra a baha di 474 pa 253. E cantidad nobo di covid- 
19, a influencia e reduccion fuerte di hendenan cu mester a 
interna den hospital. Fin di luna tabatin un cantidad di 21, 
mientras cu na december e cifra tabata 60. 


Luna pasa Corsou a meld 42 resultado nobo positivo di test, 
esaki ta considerabel menos cu e 118 casonan na december 
(118). E cantidad di hendenan interna pa motibo di Covid-19 
tabata menos cu cinco. Un reduccion fuerte compara cu 
esun di diesshete luna pasa. 
En total na januari, tin menos cinco caso di morto registra, 
mescos cu na december. Den e ultimo luna di januari,dos 
hende riba 100.000 habitante tabatin un test positivo mien- 
tras cu e positividad di test tabata dos porshento. 


Aruba 
Na Aruba tin 115 resultado positivo di test na januari y no 
tin casonan di morto registra. Na december ainda a registra 
226 caso di covid-19. E cantidad di hendenan interna cu 
Covid-19, na januari a baha na diesun, compara cu binti na 
december. Den e ultimo siman di januari, dies riba 100.000 
habitante tabatin un resultado positivo di test mientras cu 
positividad di test ta nuebe porshento. 


Sint Maarten 
Na Sint Maarten na januari tabatin 11 caso positivo y cinco 


hende tabata interna. Tin menos cu cinco caso di morto debi 
na Covid-19 y no tin hende interna den Departamento di 
Cuido Intensivo na januari. E cantidad positivo di casonan 
di Covid-19 a baha compara na december, ora cu tabatin 36 
caso positivo. E cantidad di hendenan den hospital tambe 
a bira menos, compara cu e luna anterior, cu a bay di dies 
pa cinco. Den e ultimo siman di januari, 10 persona riba 
100.000 habitante a test positivo, cu ta representa un posi- 
tividad di test positivo di diestres porshento. 


Boneiro 
Tin 38 caso di Covid-19 na Boneiro. Riba e isla aki tambe e 
cantidad ta considerabel menos cu na december, ora cu e 
cantidad tabata 198. Na januari tabatin menos cu cinco caso 
di hende interna relata na Covid-19 y no tabatin casonan di 
fayecimento. Na december tabatin 13 caso di hende interna 
y cinco caso di fayecimento. Den e ultimo siman di januari, 
nuebe hende riba 100.000 habitante a test positivo. 


Saba y Statia 
No tabatin caso nobo di Covid-19 luna pasa na Sint Eustatius. 
E luna prome tabatin shete caso positivo. Banda di esey 
ultimo luna no tabatin hende interna pa motibo di Covid-19. 
Tampoco no tabatin casonan di fayecimento. Na Saba e luna 
cu ta tras di lomba, tabatin menos cu 5 caso positivo. Esaki 
tabata e caso tambe na december. 
No tin pashent den hospital cu Covid-19 ni tampoco casonan 
di morto. 


Casonan di Covid-19 a baha drasticamente riba e islanan Caribense 


WILLEMSTAD – Den e periodo di 
06 di februari 2023 pa 12 di februari 
2023, polis a registra y a analisa e 
siguiente actividadnan criminal. 


Atraco 
Cantidad: 4 (1 intento) 
Orario: 02.20’or. – 05.20’or. / 08.38’or. 
– 18.21’or. 
Sitio: Cadushistraat (poging), Caminda 
Mitologia, Julian, Bullenbaai. 


Ladronicia di vehiculo 
Cantidad: 2 intento. 
Orario: entre 22.00’or. - 03.00’or. 
Sitio: Bapor Kibra, Sta. Helena. 


Kiebro den cas 
Cantidad: 12 


Orario: entre 11.00’or. - 17.00’or. 
Sitio: Oude Water, Kwarchi (2x), Bok’e 
Sami (2x), Cas Cora, Suffisantdorp, 
Grote Berg(2x), Juan Domingo bij 
Mahuma, Fontein, Sero Grandi. 
Particularidad: Dor di kibra bentana di 
bano y bentana di patras (mayoria). 


Kiebro den negoshi 
Cantidad: 4 
Orario: entre di 02.00’or. - 05.00’or. 
Sitio: Caya Wladimir Coco Balentien, 
Cas 
Coraweg, 
Caminda 
Hensley 
Meulens, 
Sta. Rosaweg. 
Particularidad: Dor di kibra dak y 
candal (mayoria). 
Departamento di Comunicacion y 

Kiebro den /na auto 
Cantidad: 13 
Orario: 
alrededor 
di 
02.00’or. 
- 
05.00’or / 21.00’or. - 23.00’or 
Sitio: Kenepa, Juan Domingo bij 
Mahuma, Noord Zapateer, Waaigat, 
Brakkeput Mei Mei, Caracasbaai, Santa 
Mateo, Stenen Coraal (3x), Buena 
Vista, Jan Thiel, Sta. Rosa. 
Particularidad: Dor di kibra glas y bay 
cu piesa di auto(mayoria). 


Violencia relacional 
Cantidad: 7 
Orario: entre 04.00’or y 06.00’ or / 
21.00’or - 23.00’or 
Sitio: Marie Pampoen, Montagne Abou, 
Buena Vista, Otrobanda, Muizenberg, 
Nieuw Nederland, Seru Fortuna. 


Analisis di crimennan di impacto halto 

Fortaleza Pa Famia 


TA existi cuater tipo di amor: 
Amor Agape, cual ta e amor incondicional di Dios, cual ta esun di mas halto. 
Amor Phileo cual ta e amor di ruman y amistad. 
Amor Eros cual ta e amor di romantico, cu Dios a establece solamente entre homber y muhe. 
Amor di Mayor, of amor di afeccion y aprecio natural cu ta e amor entre mayor y yiu of amor di famia. 


No ta cumbini ningun hende pa gaña stima pasobra bo ta gañando bo mes y bo ta herida otro hende. Amor no por wordo 
cumpra cu flor pasobra amor ta un expresion profundo cu ta sali for di bo curason y cu ta Dios a pone den hende. 


P’esey tur relacion amoroso entre homber y muhe ta pasa den prueba ,pa nan crece y para stabiel banda di otro manera 
Dios a establece den Genesis 1:27+28 y Genesis 2:22-25. 


Ora hende ta stima otro di berdad, ta keda demostra cu no ta pa placa, posicion, negoshi, pero nan a conoce e amor 
berdadero cu ta bini for di Dios, cual ta nifica cu nan ta stima y tambe nan ta pordona otro. 


Aunke nos tabata biba antes den pica toch Dios a stima nos y a manda Su Yiu unigenito pa ken cu kere den dj’E no bay 
perdi ma tin bida eterna (Juan 3:16). 


Orguyo, Arogancia, y falta di pordon, no por wordo scondi tras di regalo, flor, of un invitacion pa dinner. Pero ta cosnan 
cu nos mester tuma tempo pa drecha, sino nan lo ta piedra di trompica den nos bida. 


Cerca Señor nos Dios tin compasion y pordon, maske nos a rebeldia contra dj’E.( Daniel 9:9). 


Ta masha importante cu den matrimonio y famia, Señor nos Dios tin e prome luga, pa asina amor y pordon por biba hunto, 
pasobra hopi biaha hende ta pretende algo emocional, pero den esey no tin amor. Ora algo sosode den famia of den rela- 
cion matrimonial, semper mester trece e asunto dilanti di Dios, y Dios den su misericordia lo toca cada curason pa drecha 
e relacion, y restaura e famia. 


Pasobra Señor ta odia divorcio (Malaquias 2: 16) y tambe violencia relacional, Señor ta odia maltrato den matrimonio. 
P’esey pone atencion na boso spirito pa boso no trata cu traicion. Den Señor no tin cuenta di biba, y laga biba, Señor nos 
Dios ta un Dios di respet y orden, Señor kier lo miho pa Su yiunan. Señor no ta desea pa Su yiunan ta biba den adulterio, 
inmoralidad, Señor kier pa cada homber tin su propio muhe, y Señor kier amor berdadero entre parehanan sin nada di 
fingimento. 


Ta deseo di Señor pa mayornan stima nan yiunan, y no laga nan biba con cu ta, pa asina diabel no destrui nan (Juan 
10:10), y ta deber di cada mayor pa lanta su yiunan den caminda di Señor. 


Mayor mester stima, y pidi Dios proteccion pa nan yiunan, pasobra nos ta bibando den tempo trabahoso, caminda hende 
ta stima placa y placer mas cu Dios, caminda hende ta apoya y defende maldad tur dia. Si nos no ta pordona nos ruman 
Dios tampoco ta pordona nos. Cuanto biaha nos no ta mira muchanan ta bay perdi, pasobra nan mayornan no kier 
pordona y comunica cu otro. 


Palabra di Dios ta bisa den Marco 11: 25: Ki ora cu boso ta para haci oracion, pordona si boso tin algo contra algun 
hende, pa boso tata cu ta den cielo, tambe pordona boso, boso trangrecionnan. Ma si boso no pordona, boso Tata cu ta 
den cielo tampoco lo pordona, boso, boso trangrecionnan. 


Sinceramente, Pastor Marcel Balootje 


Esun cu ta stima, mester conoce pordon 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jacinto Demetrio 
Geerman 
*22-12-1936 - †13-02-2023 


Acto di entiero lo wordo 
anuncia despues. 


Ma nos patria ta den cielo; fo’i djei 
nos ta warda nos Salbador, Señor 
Hesu-Cristo bini! 
Flp. 4:20 


Cu profundo tristesa 
den nos curason, pero agredecido 
cu Señor pa locual el a significa 
pa nos, nos ta anuncia 
fayecimento di: 


Silvio Antonio Nadall 
*11 di januari 1945- †9-2-2023 


Na nomber di 
Su mayornan: 
†George Ethan Nadall 
†Electa Nadall de Castro 


Esposa: 
Guillermila Nadall-Kock 


Yiunan: 
Jacqueline Nadall y famia 
Geomar Nadall, Farrah y famia 
Geraldine Nadall 


Nietonan: 
Allan Maduro y famia 
†Yerlin Mendieta- Nadall 
Leiah Nadall “Cocha pechocha” 


Rumannan: 
†Rafael Nadall y famia 
†Estanislao “Laito”, Nadall y famia 
† Georgina “Joja” Nadall y famia 
†Benita Modderman y famia 
†Mercedes Peterson y famia 
†Mariana Nadall 
†Lourdes van der Vet y famia 
†Miguel Nadall y famia 
Silvia Donk y famia 
George Nadall y famia 
†Victor “Beatle” Nadall y famia 
Jose Nadall y famia 


Suegro y suegra: 
†Mai y Dionisia Kock-Dijkhoff 


Sua- y cuñanan: 
Marjorie, Tinchi Vrolijk y famia 
†Hubert Kock 
Maickel, Lourdes Kock y famia 
Swinda, Juan Arcaya y famia 
Griselda, †Hubert Vrolijk y famia 
†Irvin, Shahaira Kock y famia 


Ihanan, sobrino- y sobrinanan, 
primo- y primanan, comer- y 
compernan. 


Bon amigonan: 
Mucho hopi pa menciona. 


Amigonan manera ruman: 
Edgard Croes y famia, Erick Rasmijn 
y famia. 


Amigonan di: 
Garashi Nadall, Caya 
Grandi Service Station, Van 
Leeuwenhoekstraat 8, Coro La 
Escala y Djiespie’s Place, Garashi 
Horse. 


Famia: 
Nadall, Kock, Roos, Maduro, 
Mendieta, Fondeur, Modderman, 
Peterson, van der Vet, Donk, 
Velazquez, Vrolijk, Feliciana, 
Arcaya, Winklaar, De Haseth, 
Rasmijn, Clement, Croes, Lopez, 
Bregita, Rosa, Richardson, 
Kelkboom, Famia Muller na Corsou 


Dokter di cas: 
Alvarez-Quezada 


Acto di entiero lo tuma luga 
diahuebs, 16 di februari 2023. 
Restonan mortal di Silvio lo reposa 
di 1or pa 4or di atardi na Pro 
Cathedral San Fransisco (Misa di 
Playa). 


Despues lo hiba nos defunto 
stima na su ultimo luga di 
sosiego, na Santana Catolico na 
Paradera. Nos ta pidi disculpa si 
den nos momento di tristesa nos 
por a lubida di menciona algun 
nomber. 


Den nos curason te eternidad. 

“Señor ta mi wardador, pues mi n’ tin 
falta di nada.” 


Psalm 23:1 


“Laga mi musica sigui alegra boso 
curason.” 


Cu inmenso tristeza den nos curason, 
pero conforme cu boluntad di Dios, 
nos ta anuncia fayecimento 
cristianamente di: 


Sra. Candelaria Riselia 
Gomez-Tromp 
Mihor conoci como “Candita of Cande” 
*02-02-1929 - †11-02-2023 
Na nomber di su: 
Esposo: 
†Felipe B. Tromp 
Yiunan: 
Junior y Annelien Diaz-Tromp 
†Gina 
Milton 


Nieto(a)nan: 
Canilia Geerman 
Anrick Tromp 
Anneriza Tromp 


Rumannan: 
†Nila Gomez-de Cuba y famia 
†Magdalena Gomez-Labega y famia 
†Efraim Gomez y famia 
Iris Gomez-Waincier y famia 
Delwin Gomez y famia 
Iraida Gomez-Levine y famia 
†Diego Gomez 
Eric Gomez y famia 
Jerry Gomez y famia 


Ayudantenan: 
Georgina Nunez 
Ermelinda del Valle 


Demas famia: 
Tromp, Diaz, Gomez, de Cuba, Labega, 
Waincier, Kuiperi, Levine, de Lange, 
Falconi, Booi, Croes, Lacle, Jacobs, 
Dijkhoff, Flanegin, Geerman 


Nos kier a pidi nos disculpa si nos 
por a lubida un of otro famia den es 
momentonan di gran tristesa. 


Acto di entiero lo tuma lugar diabierna 
17 di februari 2023, di 9’or pa 11’or 
di mainta na Misa Pro Catedral San 
Francisco na Oranjestad, despues 
saliendo pa Santana Catolico na Playa. 


Disculpa nos pero despues di misa nos 
no por ricibi bishita di condolencia na 
cas. 


Juan 16:22 
Tambien ustedes ahora estan tristes, 
pero yo los volvere a ver y tendran una 
alegría que nadie les podra quitar. 


En memoria de nuestra siempre 
amada madre 


Caridad de 
los Santos Ozuna 
nacio julio 19-1940 - 
falleció febrero 11-2023 


En nombre de sus hijos: 
Jesus Daniel Arias de los santos y 
esposa Daisy 
Leonardo borges de los santos 
Belgica mercedes borges(Zapata) y 
esposo Edwin Zapata 
Rolando borges de los santos y esposa 
Candy Borges 


Padre de sus hijos: 
(Juan Borges) 


Nietos y Nietas: 
Rolando Daniel, Jefferson, Anais, 
Raudy, 
Randy, Joshua, Rolandy, Rocheldy, 
Rochanellys, Nashly. 


Hermanos en Santo Domingo: 
Danilo de los Santos Ozuna 
Jesus domingo de los santos Ozuna 
Aladino de los santos Ozuna 


Amigos y demás familias: 
Zapata, Borges,Gonzalez,Gross,muñoz, 
Galan,Garcia,Reynoso, Vargas. 
Mejores amigos, Estela oliver, Miguel 
Zievinger, Maritza Herrera, Noraida, 
Candy,Raysa,Mildred,Rigoberto y 
yanirys Galan. 


Te invitamos al acto de despedida que 
sera el jueves 16 de febrero 2023 de 
2pm a 4pm en Aurora Funeral Home. 


Sra Caridad sera cremado en seno 
familiar. 


Nuestras mas sinceras disculpas si por 
este dolor hemos olvidado alguna 
persona importante para ella. 


Paz a sus restos 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


A fallece inesperadamente : 
Angel C. Girón 
Mihor conoci como: “Shorry” 
*02-10-1953 - †12-02-2023 


Na nomber di su: 
Majornan: 
†Silverio y †Juana Giron-Velasquez 


Casa: 
Raquel Ines Giron-Molina 


Yiunan: 
Lisette Giron y Elton Heyliger y famia 
Angelina Giron y Billy Christina y famia 


Yiu di Criansa: 
Luis David Gutierrez 


Rumannan: 
†Selvia y Walter Escalona y famia 
†Dominga Margarita Giron y Roberto Orman 
Maria Giron y famia 
Irena y †Maximo Werleman y famia 
Jose y Mary Giron-v/d Biezem y famia 
Juan y Madeline Giron-Kelkboom y famia 
Pilar y Nicolaas Rasmijn-Giron 


Nieto y nietanan: 
Mayron Giel, Angelainy Cristina, Gileanny 
Cristina, Billy-Jay Cristina 


Suegra: Vera Guzman 


Suegro: †Eriverto Molina 


Mama di su yiunan: 
Lourdes Webb y famia 
Jeanette Geerman-Harms y famia 


Swa y cuñanan, Sobrina y sobrinonan, Comer y 
compernan 


Mihor amigo(a)nan: 
†Hector Hasham y Candy y famia 
Jani Donata y famia 
Ray 
Mari Ortiz y famia 


Ex integrante nan di La Selecta y Black Daimond 


Bisiñanan (Mescos ruman)di henter Complex di 
F.C.C.A 


Demas famia: 
Giron, Molina, Webb, Heyliger, Cristina, de 
Cuba, Geerman, Wever, Giel, Arends, Saladin, 
Helder, Farro, Rijke, Meija, Ras, Quevas, 
Adamus, Boekhoudt, Winklaar, Dubero, Ortiz, 
Panneflek, Peña, Antonette, Rafael, Hernandez, 
Maduro, Escalona, Orman, Violenus, Werleman, 
v/d Biezem, Kelkboom, Rasmijn, Cambero, 
Velasquez, Voz, Brito, Martijn, Martha, Dirksz, 
Tromp, Maduro, Gomez, Lacle, Sierra, Ruiz y 
Rincones. 


Nos kier a pidi nos disculpa si nos por a lubida 
un of otro famia den es momentonan di gran 
tristesa. 


Ta invita pa acto di entiero cual lo tuma lugar 
na Aurora Funeral Home Diabierna 17 di februari 
2023 di 2’or pa 4’or di atardi y despues lo sali bai 
pa Santana Catolico na Noord. 

“Laga tur locual ta sperami ta bunita, Laga 
cu tur locual cu mi encontra na caminda ta 
bunita, Laga tur locual cu ta rondonami ta 
bunita, Laga tur locual cu mi a laga atras 
keda bunita, y laga esaki nan termina den tur 
bunitesa”. 


Cu profundo tristeza na nos curason pero 
agradecido pa locual el a significa pa nos, nos 
ta anuncia fayecimento di: 


Sra Juliana Elizabeth 
Figaroa-Geerman 
Mihor conoci como “Lies” of “Liesje” 
*08 april 1961 – †06 februari 2023 


Na nomber di su: 
Mayornan: 
† Genaro “Shon Hen” Geerman y 
† Frida Candelaria “Chida” Geerman-Wolter 


Esposo: Benjamin “Jimmy” Figaroa 


Yiu: 
Shaluzdin Figaroa 
Benjamin “Juni” y Yamelies Figaroa-Petit 


Nieta: 
Giandra Erasmus y Pablo Thijsen 


Nieto: 
Giandre Erasmus y Eugeney Doulabi 
Giand-marc Erasmus 
Benjamin Figaroa 
Benson Figaroa 


Tanta I omonan, Swa y cuñanan, prima y 
primonan, comer I compernan, su bisiñanan, 
amiga I amigonan, conocirnan I amistadnan. 


Amiga di cas: 
Aida Matos Gomez y famia, Ivonne Rosa, 
Lusmarie, Tanja 


Famianan: 
Figaroa, Geerman, Erasmus, Petit-Colina, 
Thijsen, Doulabi, Wolter, Tromp, Croes, 
Holsman, Quandt, Oduber, Albertus, 
Schenker, de Lange, Jaquin, Martinuz, 
Odor, Loefstok, Franken, Lake, Agumbero, 
Schuiltens, Fortin, Ayala, Perez, de Cuba, 
Rodriguez, Benita, Orman, Franklin, Gonzalez, 
Irausquin, St. Jago, van Balkom, v/d Linde, 
Arends, Christiaans, Lampe, Dirksz, Semerel, 
Trimon, Fingal, Herms, Jacobs, Lacle, Dijkhoff, 
Wever, Rasmijn, Werleman, Vrolijk, Luidens y 
demas famia. 
I cu gradecimento na staff, personal I 
voluntario nan di hospice atardi. 


Acto di entiero lo tuma lugar Diaranson 15 
februari 2023 di 2or pa 4or na Misa Santa 
Ana na Noord for di 2or e restonan mortal lo 
ta reposa den Misa Santa Ana y despues lo 
hiba nos defunto stima na su ultimo lugar di 
sosiego na santana catolico na Noord. 


Adres pa Condolencia: 
Aurora Funeral Home 
Diamars 14 februari 2023, 07:00-09:00 PM 


Nos disculpa si den momento di dolor nos por 
a lubida algun familiar. 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di loke 
Señor ta hasi” 
Salmo 33 


Cu profondo tristesa na nos curason, 
nos ta participa fayecimento di nos 
ruman y tanta: 


Jolanda 
Filomena Kelly 
Cariñosamente yama “Tanta Anda, 
Pechi” 
*13 mei 1945 - †7 februari 2023 


Na nomber di: 
Rumannan: 
†Hose “Cheche” y Ursula Giel-Tromp 
Alida y † Chou Tromp 
†Ruben Kelly 
Bernadeta y † Nildo Donata 
† Casimiro Kelly 
Raymond y Lucy Kelly-Croes 


Stima manera yiu: 
Remy Nicolaas y famia na Hulanda 


Sobrina y Sobrinonan: 
Richard Giel y famia 
Iris Giel y yiu 
Jacqueline Giel 
Marjory Rosel-Tromp y famia 
John Tromp y famia 
Jenny v/der Biezen-Tromp y famia 
Angeli Tromp-Tromp y famia 
Junior Donata y famia 
Lilian Donata y yiunan 
Gregory Donata 


Su amiganan, conocirnan y ayudante 
na Hulanda. 


Demas famia: 
Kelly, Maduro, Giel, Tromp, Donata, 
Croes, Rosel, v/der Biezen, Quandus, 
Geerman, Lewis, Marta, Ng, Wu, 
Botman 


Famianan na Hulanda: Donata, van 
Dinter, v/der Biezen, Pinard 
Tur demas famia na Aruba, Curaçao y 
Hulanda 


Acto di despedida y cremacion lo tuma 
lugar diaranson 15 februari 2023 na 
Hulanda. 


Disculpa nos si den nos tristesa nos por a 
lubida algun famia of conocir. 


Condolencia por wordo manda na: 
marjory-rt@hotmail.com 


The Lord is my shepherd, I shall not want. 
In verdant pastures, He gives me repose; 
beside restful waters, He leads me; He 
refreshes my soul. 
Even though I walk through the valley of the 
shadow of death, I will fear no evil; for You 
are at my side with Your rod and Your staff 
that give me courage. 
Psalm 23 


It is with deep sorrow that we announce 
the passing away on February 4th, 2023, of 
our beloved 


Ursula Jeanette 
Ahlip-Lejuez 


Left to mourn are: 


Her husband: 
Winston (Ako) Ahlip 


Her children: 
Timothy Ahlip and Catalina Ahlip 
Christopher Ahlip and Alexandra Ahlip 


Her grandchildren: 
Xenia, Vlad, Lazaro, 
Tristan, Bella 


Her parents: 
†Bernice K. Lejuez-Nisbet 
†John E. Lejuez 


Her siblings: 
†Agnes and †Thomas Thodé-Richardson 
†Rufus and Jane Richardson, 
Hyacinth (Tootsie) and †Adolf Leo-Lejuez, 
Tony and Yvonne Lejuez-Croes, 
Mary Lejuez 


Her in-laws: 
Thelma Ahlip, Wilma and Walter Tjon Pian 
Gia-Ahlip, Clifton and Gloria Ahlip, Morris 
Ahlip, Tessy and Selma Leo-Ahlip 


Nieces and nephews, cousins, godchildren 
and friends in Aruba, Curaçao, Sint Maarten, 
Holland, France and USA 


Employees of Heavenly Water, Sint Maarten 
Employees of Ako’s Upholstery, Aruba 


She was related to the following families: 
Ahlip, Lejuez, Thodé, Leo, Richardson, 
Nisbet, Georgescu, Ricci, Gibbs, Velazquez, 
Idigoras, Snijders, Wong, Cheung, Hazel, 
Arrindell, York, Meyers, Peterson, Williams, 
Huntington 


A special mention to her closest confidants: 
Sandra Idigoras, Jorge Velazquez, Ava 
Thodé 


If perhaps, in our grief, we forgot to mention 
any family and friends, please accept our 
apology. 


The family cordially invites you to join in 
celebrating her life on Wednesday, February 
15, 2023, at 2:00 pm to 4:00 pm at the Royal 
Funeral Home. 


